als_Latn dik_Latn sag_Latn
Komisioni për Politikën e Jashtme shqyrtoi projektligjin nen për nen dhe në tërësi " Mbi shërbimin e Jashtëm në Republikën e Shqipërisë".
Komisioni për Politikën e Jashtme shqyrtoi projektligjin nen për nen dhe në tërësi " Mbi shërbimin e Jashtëm në Republikën e Shqipërisë".
“Ky ligj përcakton bazën ligjore të rregullimit të veprimtarisë së shërbimit të jashtëm të Republikës së Shqipërisë, sepse rregullimi i veprimtarisë së shërbimit të jashtëm nuk ka parasysh vetëm Kushtetutën, por ka parasysh edhe konventat ndëkromëvgt6are”, tha Ministri i Jashtëm z. Ditmir Bushati.
Çështja më e diskutueshme në mbledhjen e komisionit ishte neni 27, që ka të bëjë me emërimet në shërbimin diplomatik. Sipas këtij neni, 80% e të emëruarve në trupin diplomatik duhet të jenë diplomatë karriere, kurse 20% e tyre mund vijnë edhe nga jashtë saj.
“Kjo bën që të gjithë ambasadorët e Republikës së Shqipërisë të jenë emërtesa politike, pra jashtë shërbimit diplomatik. Ka të drejtë kryetarja e Komisionit, që thotë dakord, por jepini këtij Komisioni të drejtën e vetos”, tha z. Ben Blushi.
“Në ligj kemi vendosur për herë të parë konceptin e konkursit të përgjithshëm. Pra, jo një konkurs për vend pune, por konkurs për t’u pranuar në shërbim”, tha z. Bushati.
“Unë uroj që të bindemi për këtë formulim, nëse nuk bëhet, është seanca parlamentare që do ta votojë. Sigurisht që nuk do rrimë të tregojmë se kush i ka më të fortë muskujt, sepse dihet që Qeveria ka një përgjegjësi më të madhe lidhur me shërbimin e jashtëm”, tha Kryetarja e Komisionit, znj. Arta Dade.
Përfaqësuesit e qeverisë kërkuan që limiti të rritet nga 20 për qind, në 30 për qind, ç’ka u kundërshtua nga anëtarët e komisionit.
Deputeti Ben Blushi kërkoi informacion shtesë se për cilat çështje Ministria e Punëve të Jashtme duhet të informojë Kuvendin.
Z. Bushati sqaroi se bëhet fjalë për çështje si Samitet apo ministerialet.
Kryetarja e Komisionit, znj. Arta Dade kërkoi që të sqarohet nëse duhet informim apo konsultim me Presidentin për ambasadorët.
Ministri i Jashtëm tha se për Presidentin duhet të bëhet informim dhe jo konsultim.
Në mbledhjen e pasdites, komisioni vijoi sërish me diskutimin e projektligjit. Anëtarët miratuan të gjithë nenet e draftit,me përjashtim të nenit 27 dhe 31 të cilat do të ridiskutohen.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn